Taiteesta ja kulttuurista hyvinvointia -koordinaatio- ja seurantaryhmä

Asettaminen	
	Sosiaali- ja terveysministeriö on tänään asettanut taiteesta ja kulttuurista hyvinvointia -koordinaatio- ja seurantaryhmän.	

Toimikausi	
	1.5.2010–31.12.2014   	

Tausta	
	Osana terveyden edistämisen politiikkaohjelmaa on valmistunut Taiteesta ja kulttuurista hyvinvointia – ehdotus toimintaohjelmaksi 2010-2014. Ohjelman on valmistellut kulttuuri- ja urheiluministeri Stefan Wallinin toimeksiannosta VTT Hanna-Liisa Liikanen ja laaja asiantuntijaryhmä. 

Toimintaohjelman tavoitteena on hyvinvoinnin ja terveyden edistäminen kulttuurin ja taiteen keinoin sekä osallisuuden lisääminen yksilön, yhteisön ja yhteiskunnan tasoilla. Ohjelman kolme painopistealuetta ovat: 1) kulttuuri osallisuuden, yhteisöllisyyden, arjen toimintojen ja ympäristöjen edistäjänä, 2) taide ja kulttuuri osana sosiaali- ja terveydenhuoltoa ja 3) työhyvinvoinnin tukeminen taiteen ja kulttuurin keinoin. 

Ohjelmassa on kaikkiaan 18 toimenpide-ehdotusta, joiden avulla voidaan edistää terveyttä ja hyvinvointia taiteen ja kulttuurin keinoin. Toimenpide-ehdotukset on jaoteltu 1) lainsäädäntöä, hallintoa ja rahoitusta, 2) julkisen, yksityisen ja kolmannen sektorin välistä yhteistyötä, 3) tutkimuksen ja tietopohjan lisäämistä, 4) koulutusta ja 5) tiedon levittämistä koskeviin ehdotuksiin.

Koordinaatio- ja seurantaryhmän asettaminen perustuu toimenpide-ehdotukseen nro 2, jossa esitetään perustettavaksi vastuuministeriöiden johdolla yhteistyöelin.	

Tehtävä	
	Koordinaatio- ja seurantaryhmän tehtäviin kuuluvat mm. 
1) toimintaohjelman toteuttaminen, 
2) toimintaohjelman koordinointi, 
3) toimintaohjelman tunnetuksi tekeminen ja 
4) ehdotusten laatiminen tarvittavista uusista järjestelyistä sekä toiminnan seuraaminen eri hallinnonaloilla. 

Organisointi	
	Puheenjohtaja: 
Marja Vaarama, ylijohtaja, Terveyden ja hyvinvoinnin laitos
Jäsenet:
Ismo Suksi, ylitarkastaja, sosiaali- ja terveysministeriö
Mervi Tiensuu-Nylund, kulttuuriasiainneuvos, opetusministeriö, 
Katri Lehtonen, ylitarkastaja, työ- ja elinkeinoministeriö, innovaatio-osasto
Helena Kasurinen, ylitarkastaja, työ- ja elinkeinoministeriö, työllisyys- ja yrittäjyysosasto
Timo Saarinen, yliarkkitehti, ympäristöministeriö
Esa Vienamo, toiminnanjohtaja, Taiteen keskustoimikunnan edustaja
Mikko Hartikainen, opetusneuvos, Opetushallitus
Minna-Liisa Luoma, erikoistutkija, Terveyden ja hyvinvoinnin laitos
Seppo Tuomivaara, erikoistutkija, Työterveyslaitos
Ditte Winqvist, erityisasiantuntija, Suomen Kuntaliitto
Päivi Rouvinen-Wilenius, suunnittelija, Terveyden edistämisen keskus ry
Hanna Forssell, museolehtori, Museovirasto
Merja Isotalo, kulttuurin tutkija/yrittäjä, Taide- ja kulttuurialan järjestö TAKU ry, Terveyttä kulttuurista –verkosto
Merja Saarela, johtaja, Hämeen ammattikorkeakoulu

Pysyvät asiantuntijat:
Hanna-Liisa Liikanen, VTT
Tuula-Riitta Markkanen, KTT, senior partner, Krita Corporate Identity Oy
Maija Perho, ohjelmajohtaja, sosiaali- ja terveysministeriö
Sihteerit:
Viivi Seirala, suunnittelija, opetusministeriö
Emmi Suomilammi, ohjelma-avustaja, sosiaali- ja terveysministeriö
	
Kustannukset ja rahoitus	
	Työryhmä toimii virka-aikana ilman erillisiä palkkioita. Työryhmän kustannukset maksetaan momentilta 33.01.01.

Peruspalveluministeri		Paula Risikko

Osastopäällikkö		Aino-Inkeri Hansson	

LIITTEET	
	-	

JAKELU	
	Päätöksessä mainitut	

TIEDOKSI